open-index/open-wikipedia-markdown huggingface dataset:
Hamza Aït Ouamar

**Hamza Aït Ouamar** (, s. 26. joulukuuta 1986 Alger, Algeria) on algerialainen jalkapalloilija. Aït Ouamar pelaa keskikentällä pelinrakentajan roolissa Algerian pääsarjassa pelaavassa USM Algerissa.

## Ura
Aït Ouamarin jalkapalloura käynnistyi pääsarjaseura USM Algerin juniorijoukkueessa. Ennen ammattilaisuraa kotimaassaan hän ehti käydä Ranskassa FC Rouenin joukkueessa tutustumassa eurooppalaiseen pelikulttuuriin. Kahden Ranskassa pelaamansa kauden jälkeen hän pelasi vuoden espanjalaisessa Terrasassa. Kaudeksi 2005 hän palasi Algeriaan CR Belouizdadin joukkueeseen, jossa pelasi säännöllisesti avauksessa.

TPS:an hän teki sopimuksen oltuaan kuukauden joukkueen testissä ja tehden vaikutuksen valmentaja Martti Kuuselaan. Ennen siirron julkistamista Suomessa, algerialaisessa Le Buteur jalkapallolehdessä CR Belouizdadin varajohtaja väitti saaneensa Suomesta faksin, jossa vaadittiin Ait Ouamarin sopimuksen välitöntä purkua. Faksi oli lehden saamien tietojen mukaan tullut pelaajan ja TPS:n välillä toimivalta agentilta. Le Buteurin mukaan Belouizdadin johdon mielestä Ait Ouamar ei ole vapaa siirtymään ilmaiseksi TPS:an ja heidän mielestään Ait Ouamar voi siirtyä vasta kesäkuussa 2009, jolloin sopimus algerialaisseuran kanssa päättyy. Jopa Ait Ouamarin isä kävi pyytämässä pojalleen lupaa seuran johdolta poikansa siirtymiseen Suomeen. Toisen algerialaislehden, Liberten, haastattelussa Belouizdadin varajohta kertoi vievänsä asian FIFA:n käsittelyyn ja vaatii sanktioita TPS:lta ja pelaajan managerilta. Myöhemmin pelaaja itse kertoi saaneensa seurajohdolta luvan lähteä, mutta myönsi sopimuksen jatkuvan Belouizdadin kanssa. Alun perin hän oli ranskalaisen  Clermontin testissä, mutta viisumiongelmien takia ei ehtinyt käydä testijaksoa loppuun. Tällöin Farid Ghazin Suomeen tuonut Abdenour Amokrane otti yhteyttä ja järjesti pelaajan Suomeen. 
 
 Ouamar allekirjoitti kahden vuoden sopimuksella TPS:n kanssa.

Ennen siirtoa Suomeen Ait Ouamar oli huonoissa väleissä joukkuetovereidensa kanssa ja oli lähellä siirtymistä MC Algiersin joukkueeseen. 

### Maajoukkueura
Aït Ouamar kuuluu Algerian alle 23-vuotiaiden maajoukkueeseen, jonka riveissä hän edusti maataan vuoden 2007 All-Africa Gamesissa. Hänet valittiin maansa kolmen lupaavimman pelaajan joukkoon vuonna 2007.

## Lähteet

## Aiheesta muualla
* Aït Ouamar TPS:n sivustolla 
* Aït Ouamar DZfoot-sivustolla
Valto Sara

**Valto Sara** (vuoteen 1947 **Waldemar Sandberg**; 24. maaliskuuta 1907 Sippola – 18. kesäkuuta 1967 Heinola) oli suomalainen maanviljelijä ja runoilija. Hän asui Käkisalmessa ja myöhemmin Päijät-Hämeessä.

Sara oli maanviljelijän työn ohella toimittajana *Käkisalmelainen*-kotiseutulehdessä vuosina 1952–1967 ja pakinoitsijana *[[Etelä-Saimaa]]*-lehdessä.

## Teoksia
* *Karjalaisii juttuloi*, lausuntarunoja.  Karisto 1928
* *Lähellä maata*, lausuntarunoja.   Karisto 1932
* *Laulu Kannakselle*, runoja.   WSOY 1941
* *Kipin kapin, runotarina Nallen ja Millen evakkomatkasta*.   Karisto 1956
* *Hilpatapaa!*, runoja.   Karisto 1964

## Lähteet
* *Suomen kirjailijat.*
* Päijäthämäläisiä kirjailijoita.
Väinö Oinonen

**Väinö Johannes Oinonen** (21. maaliskuuta 1897 Kuopio – 4. helmikuuta 1975) oli suomalainen kenraaliluutnantti ja divisioonan komentaja. Sotilasuransa lisäksi hänet tunnetaan vuoden 1945 valokuvan *[[Lipunnosto kolmen valtakunnan rajapyykille]]* ottajana.

## Sotilasura
Suomen sisällissodassa Oinonen oli mukana valkoisten puolella ryhmän ja joukkueen johtajana Kuopion, Mäntyharjun, Varkauden, Lusin, Heinolan ja Viipurin taisteluissa. Sodan jälkeen Oinonen suoritti Viipurin upseerikokelaskurssin 1918-1919 ja hänet ylennettiin vänrikiksi 1919. Oinonen palveli Savon Jääkärirykmentissä joukkueenjohtajana, pataljoonan adjutanttina, komppanianpäällikkönä, pataljoonankomentajana, aliupseerikoulun johtajana sekä rykmentinkomentajan apulaisena vuosina 1919-1927. Hänet ylennettiin luutnantiksi 1920 ja kapteeniksi 1923.

Oinonen oli tämän jälkeen Savon Prikaatin esikuntapäällikkönä 1927-1929, Taistelukoulun opettajana ja johtajan viransijaisena 1929-1934, jalkaväen tarkastajan toimistopäällikkönä 1934-1937 sekä Puolustusministeriön yleisen koulutustoimiston päällikkönä 1937-1939. Hänestä tuli majuri 1928 ja everstiluutnantti 1936.

Talvisodan aikana Oinonen oli aluksi Päämajan taktillisen toimiston päällikkönä ja siirtyi sitten johtamaan linnoitustöitä Viipuri-Kuparsaari-alueella. Sodan loppuvaiheissa Oinonen toimi Viipurinlahden alueella Vilajoen lohkon komentajana sekä myöhemmin Jalkaväkirykmentti 13:n komentajana. Talvisodan jälkeen Oinonen ylennettiin everstiksi 1940.

Jatkosodan vuosina Oinonen oli III armeijakunnan esikuntapäällikkönä vuoteen 1944 saakka ja 18. divisioonan komentajana elokuusta joulukuuhun 1944. Oinonen toimi sen jälkeen Jalkaväkirykmentti 1:n komentajana Lapin sodan loppuvaiheissa ja vielä sen jälkeen rauhan aikana vuoteen 1947 saakka.

Kenraalimajuriksi 1947 ylennetty Oinonen oli Pääesikunnassa päämajoitusmestarina ja Yleisesikunnan päällikkönä 1947-1949 sekä komentopäällikkönä 1952-1954. Oinonen oli mukana sotilasasiantuntijana Moskovan YYA-sopimusneuvotteluissa keväällä 1948. Kenraaliluutnantiksi 1954 ylennetty Oinonen toimi viimeksi Oulussa 1. divisioonan komentajana 1954-1959.

## Yksityiselämä
Oinosen vanhemmat olivat vahtimestari Juho Vilho Oinonen sekä Amanda Fredrika Törrönen. Hän pääsi ylioppilaaksi 1918 ja suoritti alku- sekä valmistavat tutkinnot ylempää oikeustutkintoa varten. 

Lapin sodan aikana Oinonen tutustui Käsivarren Lapin luontoon ja ihmisiin, ja hän kirjoitti myöhemmin aiheeseen liittyen kaksi kirjaakin. Oinonen oli myös Käsivarren Lapin poropaliskunnan kunniaporoisäntä. 

Oinonen oli naimisissa vuodesta 1924 lähtien Martta Liisa Lundström kanssa. Heillä oli lapset Liisa (s. 1925), Martta Annikki (s.1926), Kirsti Kaarina (s.1932), Irma Riikka Elina (s.1933) ja Piritta (s.1946).

## Julkaisuja
**Viivytystaistelu*. Tiede ja ase 6/1938 (nimellä V. J. Oinonen)
**Kolmen valtakunnan Kota-Lappia*. 1947
**Lapin yliperällä*. Otava 1964

## Lähteet
* Pohjan Prikaatin Kilta: Väinö Oinosen elämäkerta 

### Viitteet

## Aiheesta muualla

*Väinö Oinosen elämäkerta Kansallisbiografiassa
Blitzkid

**Blitzkid** on yhdysvaltalainen horror punk-yhtye. Se on yksi tämän ajan suosituimpia genrensä edustajia, joskaan yhtye ei ole saavuttanut suurta kaupallista suosiota. Blitzkid on myös keikkailut Suomessa vuonna 2006.

## Kokoonpano

* Argyle Goolsby - bassokitara, laulu
* T.B. Monstrosity - kitara, laulu
* Rick-O - rummut
* Nathan Bane - kitara, kosketinsoittimet

## Lähteet

*http://blitzkid.com/main/band-bio/ 

## Aiheesta muualla
* Yhtyeen viralliset kotisivut
* Yhtyeen viralliset MySpace.com-sivut
David Zauner

**David Zauner** (s. 9. huhtikuuta 1985 Leoben, Itävalta) on itävaltalainen mäkihyppääjä ja yhdistetyn kilpailija.

Zaunerin uran paras sijoitus yhdistetyn maailmancupissa on Sapporon yhteislähtökilpailun yhdeksäs tila tammikuulta 2005. Helmikuussa 2008 hän sijoittui urallaan toisen kerran kymmenen parhaan joukkoon Liberecin yhteislähtökilpailussa, jossa hänen sijoituksensa oli kymmenes. Zauner saavutti junioreiden maailmanmestaruuskilpailuissa 2003 sprintissä hopeaa, ja vuotta myöhemmin normaalikilpailussa sekä joukkuekilpailussa pronssia.

Kaudeksi 2009–2010 Zauner siirtyi mäkihyppääjäksi kilpaillen aluksi mäkihypyn Continental Cupissa. Mäkihypyn maailmancupissa hän kilpaili ensimmäisen kerran tammikuussa 2010 ja sijoittui ensimmäisessä kilpailussaan Sapporossa yhdeksänneksi. Hänen paras sijoituksensa mäkihypyn maailmancupissa on neljäs sija Lillehammerista 12. maaliskuuta 2010, Oslosta 14. maaliskuuta 2010 ja Harrachovista 9. joulukuuta 2011. Lentomäen MM-kilpailuissa Planicassa 2010 hän oli kolmastoista.

## Lähteet
* (yhdistetty)
* (mäkihyppy)

## Aiheesta muualla
* Zaunerin kotisivut
Arabella Kiesbauer

**Arabella Cosima-Asereba Kiesbauer** (s. 8. huhtikuuta 1969 Wien, Itävalta) on televisiojuontaja, käsikirjoittaja ja näyttelijä. Hän kasvoi Wienissä isoäitinsä kanssa, koska hänen äitinsä Hannelore (ranskalainen teatterinäyttelijä) ja isänsä Sammy Amissah (suunnittelija Ghanasta) asuivat erillään.

Kun hän opiskeli journalismia ja dramaturgiaa, hän aloitti samaan aikaan juontotyönsä itävaltalaisen yleisradion ORF-nimisellä kanavalla. Vuosina 1994–2004 hän juonsi omaa päivittäistä talk show’taan nimeltä *Arabella* saksalaisella Pro7-televisiokanavalla.

19. tammikuuta 2006 hän alkoi pitää omaa viikoittaista myöhäisillan talk show’ta nimeltä *Talk ohne Show* berliiniläisellä televisioasemalla N24. 40 jakson jälkeen hän alkoi kuitenkin kärsiä stressistä matkustaessaan Wienin ja Berliinin väliä viikoittain. Kiesbauer voitti useita palkintoja televisiotyöstään.

9. kesäkuuta 1995 Kiesbauer joutui kirjepommin kohteeksi Pro7-studiolla. Hän ei kuitenkaan avannut kirjettä itse, vaan hänen avustajansa, joka loukkaantui.

Kiesbauer esiintyi saksalaisen *[[Playboy]]*-lehden kannessa ja 14 sivulla heinäkuussa 1995.

Marraskuusta 2004 lähtien Kiesbauer on ollut naimisissa liikemies Florens Eblingerin kanssa. Heillä on vuonna 2007 syntynyt tytär.

## Osittainen televisiotyö
 
*Kesäkuu 1994-2004: *[[Arabella]]*-ohjelman juontaja
*Helmikuu 1996 - huhtikuu 1997: *Arabella night* -ohjelman juontaja
*Sept. 1996: *Arabella Help!* -ohjelman juontaja
*2002/2003: *[[Starmania]]*-ohjelman juontaja
*2003/2004: *[[Starmania - Die neue Generation]]* -ohjelman juontaja
*2003, 2004, 2005 ja 2006: Esiintyi *[[Wienin valtionooppera]]ssa*
*Elokuu 2004: *Sound of Football* -gaalan juontaja
*Syksy 2004:  *Die Austro-Pop-Show* -ohjelman juontaja
*Vuodesta 2006: N24-kanavan talk show -ohjelman *Arabella Kiesbauer* juontaja
*Vuodesta 2006: Starmania-ohjelman juontaja
*17. joulukuuta 2007 hän juonsi Fifan vuoden pelaaja -gaalan Rainer Maria Salzgeberin kanssa

## Kirjat

**Mein Erfolgs Programm* (1998) 
**Nobody is perfect* (2001) 
**Mein afrikanisches Herz* (2007) 

## Lähteet

## Aiheesta muualla
*Virallinen kotisivu
*Kuvia 
*Arebella Kiesbauer suomalaisessa Internet Movie Databasessa
Saman katon alla

**Saman katon alla** (*Yes, Dear*) on yhdysvaltalainen tilannekomedia, jota esitettiin vuodesta 2000 vuoteen 2006. Sarjan pääosissa olivat Anthony Clark, Jean Louisa Kelly, Mike O'Malley ja Liza Snyder. CBS lopetti ohjelman, kun sarjan tähti Anthony Clark siirtyi juontamaan NBC:n Last Comic Standing -sarjaa.

## Päänäyttelijät

## Juoni

Clark ja Kelly esittivät Greg ja Kim Warnereita; Greg oli erään liikkeen johtohenkilö ja Kim kotiäiti Samille ja myöhemmin Emilylle. Kimin sisko Christine ja hänen miehensä Jimmy Hughes (ja heidän kaksi poikaa, Dominic ja Logan) elivät Warnereiden vierashuoneessa. Juoni pyörii lasten, työn (varsinkin kun Greg hankkii Jimmylle työn elokuvastudiolta), ja seksin ympärillä.

Myöhemmin viidennessä tuotantokaudessa Hughesit saavat vihdoinkin rahaa ja muuttavat pois vierashuoneesta viereiseen taloon.

### Muita näyttelijöitä

## Esitysmaat

## Lähteet
Kosovon jalkapallomaajoukkue

**Kosovon jalkapallomaajoukkue** on Kosovon jalkapalloliiton hallinnoima joukkue, joka edustaa Kosovoa kansainvälisessä jalkapalloilussa. Kotiottelunsa se pelaa Mitrovican Stadiumi Olimpik Adem Jashari -stadionilla.

## Kosovon asema kansainvälisessä jalkapallossa
Kosovon jalkapalloliitto on Kansainvälisen jalkapalloliiton Fifan ja Euroopan jalkapalloliiton Uefan jäsen. Maa anoi Fifan jäsenyyttä muun muassa heti itsenäistymisensä jälkeen vuonna 2008, ja jäsenyys myönnettiin vuonna 2015. Tammikuussa 2014 Fifa antoi jäsenilleen luvan pelata virallisia maaotteluita Kosovoa vastaan, kuitenkin niin, ettei näkyvissä ole kansallisia symboleja, kuten lippuja tai kansallislauluja. Entisen Jugoslavian alueen maajoukkueita maa ei myöskään saanut kohdata. Ensimmäisen virallisen maaottelunsa Kosovo pelasi maaliskuussa 2014.

## Historia
Kosovon jalkapallomaajoukkue muodostettiin 1990-luvun alussa Jugoslavian hajoamisprosessin jälkimainingeissa ja se pelasi vuodesta 1993 lähtien epävirallisia ystävyysotteluita. Ensimmäisessä epävirallisessa maaottelussaan Kosovo kohtasi Albanian helmikuussa 1993. Joukkue ehti pelaamaan epävirallisen maaottelun myös muun muassa Saamen jalkapallomaajoukkuetta vastaan vuonna 2005. Ensimmäisen Fifan hyväksymän virallisen maaottelun Kosovo pelasi maaliskuussa 2014 Haitia vastaan.

Useat kosovolaiset huippupelaajat ovat edustaneet maajoukkuetasolla Albaniaa, sekä myös useita muita maajoukkueita. Suomen jalkapallomaajoukkueessa pelanneita kosovolaistaustaisia pelaajia ovat Shefki Kuqi, Njazi Kuqi, Perparim Hetemaj, Mehmet Hetemaj, Erfan Zeneli sekä Suomessa syntynyt Lum Rexhepi. Heistä Rexhepi ja Mehmet Hetemaj ovat edustaneet myös Kosovon maajoukkuetta ennen Kosovon Fifan jäsenyyttä. 

## Katso myös
*Kosovon superliiga

## Lähteet

## Aiheesta muualla
* Kosovon jalkapalloliiton viralliset kotisivut
Espen Rian

**Espen Rian** (s. 11. helmikuuta 1981 Trondheim, Norja) on norjalainen yhdistetyn kilpailija.

Rian saavutti yhdistetyn joukkuekilpailun pronssia Sapporon maailmanmestaruuskilpailuissa 2007. Samoissa MM-kilpailuissa hän sijoittui normaalikilpailussa kahdeksanneksi ja sprinttikilpailussa viidenneksitoista.

Maailmancupissa Rianin paras osakilpailusijoitus on kuudes tila Lillehammerin sprintistä joulukuulta 2006. Hän on sijoittunut urallaan maailmancupissa kymmenen parhaan joukkoon yhteensä viisi kertaa.

## Lähteet
*

## Aiheesta muualla
*Espen Rianin kotisivut
SpongeBob SquarePants: Employee of the Month

**SpongeBob SquarePants: Employee of the Month** (*suom.* **Paavo Pesusieni: Kuukauden työntekijä**) on seikkailupeli, joka perustuu Paavo Pesusieni -televisiosarjaan.

## Tarina
Paavo voittaa jälleen kerran 'kuukauden työntekijä' -palkinnon, joka tekee hänestä 'vuoden työntekijän'. Palkintona hän saa lippuja *Neptunuksen paratiisi* (Neptune's Paradise) -nimiseen huvipuistoon. Paavon ja Patrikin täytyy saada bussi Nepnutuksen paratiisiin. Paavo ja Patrik päätyvät *Rock Bottomin* -kaupunkiin, joka on aikaisemmin nähty sarjassa. Paavo ja Patrik potkitaan bussista, ja he joutuvat takaisin kotikaupunkiinsa. Heille selviää, että Sanna on rakentamassa rakettia, joka voi viedä heidät huvipuistoon. Sannan raketti murskaantuu ja he jäävät jumiin *Bottoms Upiin*. Paavon täytyy löytää lisää bensaa rakettiin.

Porukka pääsee Neptunuksen Paratiisiin, mutta työntekijät kertovat hänelle että puisto on suljettu yksityisten juhlien takia. Sanna kertoo hänelle että se on heidän juhlansa, ja työntekijä vie heidät sisään jossa he kohtaavat kaikki matkalla tapaamansa henkilöt.
Walter Gilbert

**Walter Gilbert** (s. 21. maaliskuuta 1932 Boston, Massachusetts, Yhdysvallat) on yhdysvaltalainen  biokemisti, fyysikko ja molekyylibiologian pioneeri. Hän sai Nobelin kemianpalkinnon vuonna 1980 DNA:n ja geenien rakenteen tutkimisesta. Gilbert jakoi palkinnon Paul Bergin ja Frederick Sangerin kanssa.

Gilbertin molemmat vanhemmat olivat syntyneet ukrainanjuutalaisille siirtolaisille. Gilbert opiskeli Harvardin ja Cambridgen yliopistoissa. Myöhemmin hän palasi Harvardiin. Yhdessä Allan Maxamin kanssa Gilbert kehitti uuden tavan DNA:n sekvensointiin.

Vuonna 1979 Gilbert sai yhdessä Sangerin kanssa Columbian yliopiston myöntämän Louisa Gross Horwitz -palkinnon. Gilbert esitti ensimmäisenä teorian RNA-maailmaa ensimmäisenä elämänmuotona. Samaa teoriaa ehdotti myös Carl Woese vuonna 1967. 

Gilbert oli myös yksi Biogen-yhtiön perustajista ja toimi sen ensimmäisenä johtokunnan puheenjohtajana vuosina 1981–1984. Tieteellisen työn ja liike-elämän yhdistäminen oli vaikeaa; Harvard vaati Gilbertiä valitsemaan yrityksen ja yliopiston välillä. Gilbert valitsi yrityksen, mutta sen rahoittajat valittivat hänen käyttäytyvän kuin yrityksen pääoma olisi tutkimusapuraha. 1984 Gilbert jätti yrityksen ja palasi Harvardiin.

## Lähteet

## Aiheesta muualla
*Gilbertin omaelämäkerta Nobel-säätiön sivuilla
Amurin seisake

**Amurin seisake** (, entiseltä nimeltään *Särkänniemi*)  on entinen rautatieliikennepaikka Tampereen Särkänniemen kaupunginosassa Särkänniemen huvipuiston eteläpuolella noin kolme kilometriä Tampereen rautatieasemalta länteen. Seisakkeella pysähtyi vielä 1980-luvulla Tampereen ja Vammalan välisiä taajamajunia ja 1990-luvulla sekä sen jälkeen joitakin tilausjunia Särkänniemeen.

Nykyisin seisake sijaitsee osittain Tampereen liikennepaikan sisällä ja sille on pääsy vain suljetun portin kautta.

Vuonna 2022 esitellyissä suunnitelmissa on, että Amurin, Epilän, Messukylän ja Ylöjärven seisakkeet otettaisiin uudestaan käyttöön.

## Lähteet

## Aiheesta muualla
*Kuvia Vaunut.org -sivustolla
*Aamulehden artikkeli helmikuulta 1941: Amurin "asemalla" suurempi henkilöliikenne kuin Lielahdessa
Alimillimetrisäteily

**Alimillimetrisäteily** on sähkömagneettista säteilyä, jonka taajuus on välillä 300 – 3&nbsp;000 GHz ja aallonpituus siten 0,1&ndash;1&nbsp;mm. Alimillimetrisäteilyn alueesta käytetään myös nimiä **alimillimetrialue**, **terahertsialue**, **Tremendously high frequency** (THF) ja **submillimetrialue**. Alue kuuluu hyvin lyhyisiin radioaaltoihin (THF, Tremendously high frequency); osan alueesta voidaan sanoa olevan myös lämpösäteilyn aallonpituuksien yläpäässä eli taajuuksien alapäässä. Alimillimetrialueen voidaan sanoa olevan mikroaaltojen taajuuden yläpäässä kaukoinfrapunan ja radioaaltojen välissä ja ominaisuuksiltaan se sijoittuu molempien säteilytyyppien välimaastoon.

Aaltoalueelle ei ole käyttöä ilmakehässä muun muassa sen suuren ilmakehästä johtuvan lisävaimennuksen takia. Taajuusalueita, joilla on suuri vaimennus ilmakehässä, käytetään kuitenkin satelliittien välisiin yhteyksiin. Etuna on silloin siis se, että kyseisten satelliittien kuuntelu ja paikantaminen ei juuri ole mahdollista maan pinnalta.

## Alimillimetrisäteilyn sovellukset
Alimillimetrialueella toimivien paraboliantennien on aaltojen lyhyyden takia oltava tarkasti muotoiltuja, mutta ei niin tarkasti kuin optisten peilien. Alimillimetrialueen tekniset sovellukset ovat ainakin toistaiseksi harvinaisia, sillä ilmakehä ja etenkin ilmankosteus absorboi aallonpituusaluetta erittäin voimakkaasti ja tämän taajuusalueen säteilyn käsittely vaatii hyvin erikoista tekniikkaa. 

Alimillimetrisäteily läpäisee vaatteet, ja sitä voidaan käyttää lentokentillä turvatarkastuksessa, näin asettaen erityisiä haasteita yksityisyyden kannalta. Toinen sovellusten ryhmä on yli 9 kilometrin korkeudessa (harvan ilman ja kuivuuden vuoksi) lentävien lentokoneiden välinen viestintä, lentokoneiden ja satelliittien välinen viestintä ja satelliittien välinen viestintä.

## Alimillimetrialueen tähtitiede
Tähtitieteessä alimillimetrialue on eräs heikoimmin tunnettuja aallonpituualueita, sillä havaintojen tekeminen vaatii poikkeuksellisen optimaaliset havainto-olosuhteet. Maapallolla tähän tarkoitukseen tulevat kyseeseen lähinnä vain erittäin kuivat ylängöt Atacaman autiomaassa (ks. Llano de Chajnantorin observatorio) sekä Etelämantereen sisäosat (ks. South Pole Telescope). Lisäksi alueella toimivat teleskoopit ovat kokonsa ja muotoilutarkkuutensa vuoksi kalliita valmistaa ja itse havaintolaitteet vaativat teknisesti hyvin eksoottisia ratkaisuja ja materiaaleja.

Atacaman autiomaahan rakennettu radioteleskooppiryhmä Atacama Large Millimeter Array (ALMA) havainnoi millimetri-/alimillimetrialueella.

## Katso myös
**[[Radiotaajuusalueet]]**:
ELF&nbsp;&bull; SLF&nbsp;&bull; ULF&nbsp;&bull; VLF&nbsp;&bull; LF&nbsp;&bull; MF&nbsp;&bull; HF&nbsp;&bull; VHF&nbsp;&bull; ULA&nbsp;&bull; UHF&nbsp;&bull; SHF&nbsp;&bull; EHF&nbsp;&bull; THF

**Radioaaltoalueet**:

LW&nbsp;&bull; MW&nbsp;&bull; SW

(*W: *-waveband, eli aaltoalue)


## Lähteet

## Aiheesta muualla
* Huge Submillimeter Instrument in the Works 
* What is submillimeter astronomy  
* APEX-teleskooppi 
* South Pole Telescope
Claudio Caniggia

**Claudio Paul Caniggia** (s. 9. tammikuuta 1967 Henderson, Argentiina) on argentiinalainen entinen jalkapalloilija, pelipaikaltaan hyökkääjä. 

Caniggia pelasi urallaan monessa seurassa, muun muassa Romassa ja Rangersissä. Argentiinan maajoukkueessa hän pelasi 50 ottelua, joissa hän teki 16 maalia. Caniggia pelasi kolmissa MM-kisoissa, joista hän voitti yhden hopeamitalin vuonna 1990. Lisäksi Caniggia on voittanut Skotlannin mestaruuden, cupin ja liigacupin. Maajoukkuetasolla hän on voittanut MM-hopean lisäksi Copa Américan vuosina 1991 ja 1993 sekä Maanosaliittojen cupin vuonna 1992. Caniggia on toisen entisen argentiinalaispelaajan, Diego Maradonan, hyvä ystävä. Caniggia ei pelannut minuuttiakaan MM-kisoissa 2002, mutta hän sai silti punaisen kortin kiroiltuaan tuomarille vaihtopenkiltä käsin.

## Lähteet

## Aiheesta muualla
Reino Kuivamäki

**Reino Iisakki Kuivamäki** (17. toukokuuta 1918 Ilmajoki – 26. maaliskuuta 1982 Seinäjoki) oli suomalainen moukarinheittäjä, joka edusti Suomea arvokisoissa 1940-luvun lopulla ja 1950-luvun alussa.

Kuivamäki sijoittui Oslon EM-kisoissa 1946 moukarinheiton karsinnassa yhdeksänneksi. Lontoon 1948 olympialaisissa hän karsiutui, ja neljä vuotta myöhemmin Helsingin olympialaisissa hän sijoittui loppukilpailussa parhaana suomalaisena 14:nneksi tuloksella 51,85.

Kotimaassaan Kuivamäki edusti Kajaanin Kipinää ja Kurikan Ryhtiä. Hän voitti moukarinheiton Suomen mestaruuden neljä kertaa: vuosina 1946, 1947, 1948 ja 1950. Vuonna  1949 hän sai SM-pronssia. Hän edusti Suomea 13 maaottelussa, joissa hän saavutti kolme voittoa. Ennätyksekseen 186 cm pitkä Kuivamäki heitti 54,12 m vuonna 1947.

Urheilu-uran jälkeen Kuivamäki toimi itsenäisenä kuljetusyrittäjänä. Vuodesta 1961 lähtien hän työskenteli LVI-alalla usean alan yrityksen palveluksessa toimien samalla alan LVI-järjestön luottamustehtävissä.

## Lähteet

* 
* 

### Viitteet
Venäjän federaation ulkoasiainministeriö

**Venäjän federaation ulkoasiainministeriö** () on Venäjän ulkoasiainhallinnosta vastaava ministeriö. Sen päärakennus sijaitsee Smolenskin torilla.

Ministeriötä johtaa ulkoasiainministeri, joka on Sergei Lavrov 9. maaliskuuta 2004 alkaen.

Ulkoasiainministeriön päärakennus sijaitsee Moskovan sisemmän kehätien varrella korkeassa uusklassisessa pilvenpiirtäjässä, joka rakennettiin toisen maailmansodan jälkeen. Rakennuksessa toimi aikaisemmin Neuvostoliiton ulkoasiainministeriö.

Neuvostoliiton ulkoasiainministeriöön liittyi oleelliselta osaltaan aikaisemmin Neuvostoliiton ulkoasiainministeriön diplomaattikunnan pääpalveluhallinto, lyhyesti GlavUPDK jolla oli yksinoikeus tarjota Neuvostoliitossa toimiville suurlähetystöille ja edustustoille henkilökuntaa.

Venäjän federaation ulkoasiainministeriön edeltäjiä olivat Neuvostoliiton ulkoasiainministeriö, Neuvostoliiton ulkoasiainkansankomissariaatti, Venäjän federatiivisen sosialistisen neuvostotasavallan ulkoasiainkansankomissariaatti ja Venäjän keisarikunnan ulkoasiainministeriö.

## Ministerit

## Aiheesta muualla

* Venäjän federaation ulkoasiainministeriön sivusto
Brian Drummond

**Brian Drummond** (s. 10. elokuuta 1969 Salmon Arm, Brittiläinen Kolumbia, Kanada) on kanadalainen ääninäyttelijä.

## Ura
Drummond opiskeli näyttelemistä Studio 58 -teatterikoulussa, josta valmistuttuaan ryhtyi näyttelijäksi esiintyen teatterissa niin Kanadassa, kuin Yhdysvalloissa. Neljä vuotta myöhemmin hän kokeili esiintymistä televisiosarjoissa; Drummondin roolit olivat lähinnä cameoita.

Muutamia vuosia myöhemmin Drummond kuitenkin siirtyi täysipäiväiseksi ääninäyttelijäksi kuullessaan, että hänen kotikaupungissaan Vancouverissa oli tarjolla useita animaatioihin liittyviä rooleja. Tämän jälkeen hän on ollut yksi Kanadan tunnetuimmista ääninäyttelijöistä, ja hän on työskennellyt enimmäkseen Ocean Groupilla dubatessaan animesarjoja ja elokuvia. Dubbauksien lisäksi Drummon on ollut mukana myös alkuperäisissä äänirooleissa animaatioissa, kuten G.I. Joe Extreme, Beast Machines, Spider-Man Unlimited, Krypto the Superdog, Class of the Titans,  Storm Hawks, Hulk Vs, Hot Wheels Battle Force 5, ja Lego Ninjago.

## Aiheesta muualla
* Anime News Network
* Eccentrix
Kosovon superliiga

**Kosovon superliiga** on Kosovon jalkapallon pääsarja. Vuosina 1945–1999 pelattiin erillistä Kosovon Jugoslavian osavaltiosarjaa. Kosovon omaa mestaruussarjaa on pelattu vuodesta 1999 UNMIK-hallinnon perustamisesta lähtien.

Sarjan järjestää Kosovon jalkapalloliitto ja tällä hetkellä siihen kuuluu 12 joukkuetta, jotka pelaavat keskenään kaksinkertaisen sarjan. Kauden päätteeksi kolme heikoiten sijoittunutta joukkuetta putoaa toiseksi korkeimmalle sarjatasolle, joka on nimeltään *Liga e Parë*.

## Joukkueet kaudella 2025–2026
*KF Ballkani (Suva Reka)
*KF Drenica (Skënderaj)
*KF Drita (Gjilan) 
*KF Dukagjini (Klina)
*KF Ferizaj (Ferizaj) 
*KF Gjilani (Gjilan) 
*KF Llapi (Podujevë) 
*KF Malisheva (Malishevë)
*KF Pristina (Pristina) 
*KF Prishtina e Re (Pristina)

## Mestarit
*2018/19 – KF Feronikeli, Drenas
*2017/18 – KF Drita, Gjilan
*2016/17 – KF Trepça'89, Mitrovica
*2015/16 – KF Feronikeli, Drenas
*2014/15 – KF Feronikeli, Drenas
*2013/14 – KF Kosova Vushtrri, Vushtrri
*2012/13 – KF Pristina, Pristina
*2011/12 – KF Pristina, Pristina
*2010/11 – KF Hysi, Podujevo
*2009/10 – KF Trepça, Mitrovica
*2008/09 – KF Pristina, Pristina
*2007/08 – KF Pristina, Pristina
*2006/07 – KF Besa, Peja
*2005/06 – KF Besa, Peja
*2004/05 – KF Besa, Peja
*2003/04 – KF Pristina, Pristina
*2002/03 – KF Drita, Gjilan
*2001/02 – KF Besiana, Podujeva
*2000/01 – KF Pristina, Pristina
*1999/00 – KF Pristina, Pristina
## Lähteet
Ilmari Reinikka

**Jaakko Ilmari Reinikka** (10. elokuuta 1906 Kurikka – 31. heinäkuuta 1978 Helsinki) oli suomalainen korkeushyppääjä ja kilpa-ampuja. Korkeushypyssä hän voitti 1930-luvun alussa Suomen-mestaruuksia, teki Suomen-ennätyksiä ja kilpaili Los Angelesin olympialaisissa 1932.

## Yleisurheilu-ura 1930-luvulla

Ilmari Reinikka nousi suomalaisessa yleisurheilussa pinnalle tehtyään heinäkuussa 1930 Raahessa korkeushypyssä uuden Suomen ennätyksen tuloksella 191 cm , jolla hän paransi sentillä viisi vuotta vanhaa Armas Valsteen tekemää ennätystä. Samana vuonna hän saavutti silloisissa ylioppilaiden kesäuniversiadeissa Saksan Darmstadtissa menestystä voittamalla korkeushypyn tuloksella 190 cm ja sijoittumalla toiseksi keihäänheitossa tuloksella 65,11 m. Kotimaahan palattuaan hän voitti vielä Suomen mestaruuden ennen Harald Dahlmania, josta tulikin hänen kovin kilpakumppaninsa. Seuraavana kesänä kesäkuussa 1931 Kurikassa käydyissä kilpailuissa Dahlman ja Reinikka tekivät uuden Suomen ennätyksen tuloksella 192,6 cm. Toinen Suomen mestaruus tuli Reinikalle myös samana kesänä.

Vuosi 1932 oli olympiavuosi, jolloin Los Angelesin olympialaisten korkeushyppykisassa Reinikka sijoittui parhaana eurooppalaisena viidenneksi Suomen ennätystä sivuavalla tuloksella 194 cm, joka jäi hänen uransa parhaaksi tulokseksi.

Seuraavina vuosina Reinikka ei saavuttanut enää samaa kuntotasoa kuin kausilla 1931 ja 1932. Hän kilpaili vielä kaudella 1936 aktiivisti saavuttaen kesän alussa tuloksen 190 cm. Tällöin Suomeen oli noussut kuitenkin häntä korkeammalta hyppääviä, kuten Euroopan ennätyksen tehnyt Kalevi Kotkas sekä Lauri Kalima ja Veikko Peräsalo.

## Alppihiihtoa ja ammuntaa

Päätettyään yleisurheilu-uransa Reinikka osallistui vuonna 1937 ensimmäisiin alppihiihdon Suomen-mestaruuskilpailuihin. Hän sijoittui pujottelussa 14:nneksi ja syöksylaskussa 18:nneksi. Sittemmin Reinikka kilpaili ampujana. Hän sijoittui 11:nneksi hirviammunnassa vuoden 1947 maailmanmestaruuskilpailuissa. Myöhemmin hän toimi Suomen hirviammuntamaajoukkueen johtajana.

## Urheilu-uran ulkopuolinen toiminta

Ilmari Reinikka opiskeli ylioppilastutkinnon jälkeen Helsingin kauppakorkeakoulussa ekonomiksi. Sen jälkeen Reinikka työskenteli Oy Urheilutarpeissa ja vuosina 1931-38 Hannes Kolehmainen Oy:n urheiluliikkeessä myymälänhoitajana. Sen jälkeen hän siirtyi Skoha Oy:n palvelukseen ja vuodesta 1947 alkaen yhtiön ostopäälliköksi.

Ilmari Reinikan veljistä Aulis, Frans ja Aatto Reinikka olivat yleisurheilun SM-mitalisteja ja maaotteluedustajia.

## Saavutukset
* Kaksi Suomen mestaruutta korkeushypyssä vuosina 1930 ja 1931,
* Kansainväliset yliopistomestaruuskisat (nyk. kesäuniversiadit) Darmstadtissa 1931:
** Kultaa korkeushypyssä 
** Hopeaa keihäänheitossa
* Olympiakisojen 5. sija Los Angelesin vuoden 1932 kesäolympialaisissa tuloksella 194
* Kolme maaottelua eli Ranskaa, Ruotsia ja Unkaria vastaan; voitto vuoden 1932 Ranska-Suomi -maaottelussa
* Etelä-Pohjanmaan vuoden urheilija 1930, palkintona Vaasa-lehden kultamitali

## Aiheesta muualla

* Järvinen, Lauri: *Reinikat — Kurikan ryhdikkäät* (2006)

## Viitteet
Alessandro Valignano

**Alessandro Valignano** (15. helmikuuta 1539 Chieti – 20. tammikuuta 1606 Macao) oli italialainen jesuiittalähetyssaarnaaja, joka toimi Kaukoidässä, erityisesti Japanissa. Hän liittyi jesuiittoihin vuonna 1566 ja hänet lähetettiin Kaukoitään vuonna 1573. Italialaisen nimitys valvomaan jesuiittojen toimia portugalilaisten hallitsemassa Aasiassa oli kiistelty päätös, ja hänen kansallisuutensa yhdessä hänen politiikkansa kanssa johti useisiin konflikteihin muiden lähetyssaarnaajien kanssa. 

Valignano vieraili Japanissa ensimmäisen kerran vuosina 1579–1582 ja muodosti perusstrategian katolilaiselle toiminnalle Japanissa. Tätä kutsutaan yleensä adaptationismiksi. Hän asetti jesuiittojen vaikutusvallan kasvun kristittyjen periaatteiden noudattamisen edelle ja yritti välttää kulttuurien välisiä konflikteja tekemällä kompromisseja, kun japanilaiset tavat eivät sopineet katoliseen arvomaailmaan. Hänen toimintamallinsa oli ristiriidassa fransiskaanien ja dominikaanien kanssa, ja Valignano työskentelikin kovasti pitääkseen nämä ryhmät poissa maasta.

## Lähteet
Arvo Huutoniemi

**Arvo Armas Huutoniemi** (29. lokakuuta 1913 Lehtimäki – 21. toukokuuta 1996 Vantaa) oli suomalainen kiekonheittäjä

Huutoniemi sijoittui Lontoon 1948 olympialaisten kiekonheitossa yhdeksänneksi. Neljä vuotta myöhemmin hän oli 38-vuotiaana mukana Helsingin olympialaisissa jääden karsinnassa sijalle 29 tuloksella 42,79.

Kotimaassaan Huutoniemi edusti Evijärven Urheilijoita ja Helsingin Poliisi-Voimailijoita. Hän voitti kiekonheiton Suomen mestaruuden vuosina 1947, 1948 ja 1951 sekä sai SM-hopeaa vuosina 1938, 1945 ja 1946. Hän edusti Suomea 16 maaottelussa. Ennätyksekseen 179 cm pitkä Huutoniemi heitti 49,01 m vuonna 1951. Ammatiltaan hän oli komisario. Hänelle on myönnetty Suomen Valkoisen Ruusun ritarimerkki.

## Lähteet
* 
* 

### Viitteet
Reino Hiltunen

**Reino Jaakko Matias Hiltunen** (16. marraskuuta 1924 Helsinki – 21. elokuuta 2021 Vaasa) oli suomalainen kolmiloikkaaja.

Hiltunen sijoittui Helsingin 1952 olympialaisten kolmiloikassa yhdeksänneksi tuloksella 14,85. Hän oli ainoa suomalainen, joka selviytyi kolmiloikan loppukilpailuun. Hän edusti Suomea 11 maaottelussa vuosina 1948–1953.

Kotimaassaan Hiltunen edusti Vaasan Vasamaa. Hän voitti kolmiloikan Suomen mestaruuden vuosina 1948 ja 1951, SM-hopeaa vuosina 1952 ja 1953 sekä SM-pronssia vuonna 1950. Pituushypyssä hän sai SM-pronssia vuonna 1948. Ennätyksekseen 170 cm pitkä Hiltunen hyppäsi kolmiloikkaa 15,24 m (vuonna 1951) ja pituutta 703 cm (vuonna 1954).

”Repe” Hiltunen toimi Etelä-Pohjanmaan piirin kolmiloikan lajivalmentajana vuosina 1956–1960 ja Vaasan Vasaman johtokunnassa 1950- ja 1960-luvuilla.

## Lähteet

* 
* 

### Viitteet
Bar-Kays

**Bar-Kays** oli kuuluisan Stax-yhtiön leivissä aloittanut soul- ja funk-yhtye. 

Ensimmäinen albumi, *Soul Finger* (1967) sisälsi kuuluisan samannimisen kappaleen. Yhtye teki tuolloin instrumentaalimusiikkia ja soitti monien Stax-artistien artistien, kuten Otis Reddingin ja Isaac Hayesin, taustalla. 10. joulukuuta, 1967, yhtyeen kitaristi, urkuri, saksofonisti ja rumpali kuolivat lento-onnettomuudessa Lake Mononan yläpuolella matkalla Wisconsinin Madisoniin. Onnettomuudesta selvinnyt trumpetisti Ben Cauley sekä lentokoneesta myöhästynyt basisti James Alexander kokosivat yhtyeen kuitenkin samalla nimellä uudelleen. 1970-luvulla yhtye levytti funkia Mercury Recordsin riveissä, tunnetuin albumi oli vuonna 1976 julkaistu *Too Hot to Stop*. R&B-listahittejä syntyi vielä 1980-luvunkin puolella. Vuonna 1991 yhtyeen basisti Alexander aloitti parin vuoden tauon jälkeen keikkailun Bar-Kays-nimellä uudestaan uusilla jäsenillä.

## Albumit
**Soul Finger* (1967)
**Gotta Groove* (1969)
**Black Rock* (1971)
**Do you see what I see?* (1972)
**Coldblooded* (1974)
**Too Hot to Stop* (1976)
**Flying High on Your Love* (1977)
**Money Talks* (1978)
**Light of Life* (1978)
**Injoy* (1979)
**As One* (1980)
**Nightcruising* (1981)
**Propositions* (1982)
**Dangerous* (1984)
**Banging the Wall* (1985)
**Contagious* (1987)
**Animal* (1988)
Todd Lodwick

**Todd Lodwick** (s. 21. marraskuuta 1976 Steamboat Springs, Colorado, Yhdysvallat) on yhdysvaltalainen uransa lopettanut yhdistetyn kilpailija ja maailmanmestari.

Lodwick on osallistunut urallaan kuusiin talviolympialaisiin. Lillehammerissa 1994 hän sijoittui henkilökohtaisessa kilpailussa 13:nneksi ja joukkuekilpailussa seitsemänneksi. Naganossa 1998 hän sijoittui henkilökohtaisessa kilpailussa 20:nneksi ja joukkuekilpailussa kymmenenneksi. Salt Lake Cityn olympialaisissa 2002 hän sijoittui viidenneksi sprintissä ja seitsemänneksi normaalikilpailussa. Lisäksi hän oli mukana Yhdysvaltain joukkueessa, joka sijoittui neljänneksi joukkuekilpailussa. Torinon olympialaisissa 2006 Lodwick oli kahdeksas normaalikilpailussa, yhdeksäs sprintissä ja seitsemäs joukkuekilpailussa. Vancouverissa 2010 Lodwick oli hopealla joukkuekilpailussa, neljäs normaalimäen kilpailussa ja kolmastoista suurmäen kilpailussa. Sotšissa 2014 hän sijoittui joukkuekilpailussa kuudenneksi.

Maailmanmestaruuskilpailuihin Lodwick otti osaa ensimmäisen kerran Thunder Bayssä 1995, jossa hän sijoittui neljänneksi joukkuekilpailussa. Liberecissä 2009 Lodwick voitti yhteislähtökilpailussa ensimmäisen maailmanmestaruutensa. Kaksi päivää myöhemmin hän voitti normaalimäen Gundersen-kilpailun mestaruuden. Oslon MM-kilpailuissa 2011 hän oli suurmäen Gundersen-kilpailussa viides ja normaalimäen kilpailussa kahdeksas. Val di Fiemmen MM-kilpailuissa 2013 Lodwick voitti pronssia yhdessä Yhdysvaltojen joukkueen kanssa normaalimäen joukkuekilpailussa. Henkilökohtaisissa kilpailuissa hän on MM-kisoissa sijoittunut lisäksi kaksi kertaa kolmannelletoista sijalle sprintissä. 1996 junioreiden MM-kilpailuissa Italian Asiagossa Lodwick voitti normaalikilpailun maailmanmestaruuden.

Yhdistetyn maailmancupissa Lodwick on voittanut kuusi osakilpailua ja seisonut yhteensä 28 kertaa palkintokorokkeella. Hänen paras sijoituksensa kokonaiskilpailussa on neljäs tila, johon hän on yltänyt kolmella eri kaudella. 

Lodwick lopetti uransa kauden 2005–2006 jälkeen, mutta teki paluun kaudelle 2008–2009. Joulukuussa 2008 hän kilpaili yhdistetyn Continental Cupissa neljässä osakilpailussa, joista voitti kolme ja oli kerran toinen. Ensimmäiset maailmancupin kilpailunsa paluunsa jälkeen hän kilpaili 27.–28. joulukuuta Oberhofissa ja sijoittui molemmissa kilpailuissa toiseksi.

Lodwick kilpaili viimeisen kerran yhdistetyn maailmancupissa joulukuussa 2013 sekä arvokilpailuissa Sotšin olympialaisissa 2014.

## Lähteet
*
*Todd Lodwick  Sports Reference LLC.
Öljynsiirtoputkisto

**Öljynsiirtoputkistot** ovat pitkiä usean öljyputken muodostamia öljynsiirtoväyliä, jotka saattavat ulottua valtioiden rajojen ylitse. Niillä korvataan öljyn maantie- ja merikuljetuksia ja ne usein päättyvät satamiin jatkokuljetuksia varten. Saatavuuteen ja toimitusvarmuuden vuoksi niillä on huoltovarmuuden kautta myös laajaa yhteiskunnallista merkitystä, minkä vuoksi ne voivat olla valtioiden välisen kilpailun kohteita samoin kuin myös terrorikohteita.

## Aiheesta muualla
* Kaspanmeri: varannot ja öljyputket. US deparment of energy
Kiss Army

**Kiss Army** on yhdysvaltalaisen Kiss-yhtyeen virallinen kannattajajärjestö. Se aloitti toimintansa Yhdysvalloissa vuonna 1975 ja sen perustivat Bill Starkey ja Jay Evans. Kiss Armylla on lukuisia maakohtaisia alajaostoja. 

Kiss Armya on pidetty yleisesti musiikkimaailman uskollisimpana fanijärjestönä ja siitä kertoo mm. sen jatkuvasti kasvava jäsenmäärä. Virallisessa Kiss Armyssa on tällä hetkellä noin 100 000 jäsentä.

## Kiss Army Finland
Myös Suomessa on oma Kiss Armyn alajaosto. Suomalaisen Kiss Army Finlandin on perustanut sittemmin Tomi Putaansuu eli Lordi-yhtyeestä tunnettu Mr. Lordi. Järjestö perustettiin ensimmäisen kerran 1990-luvun puolessavälissä, mutta muutaman vuoden kuluttua se lopetti toimintansa. Kiss Army Finland perustettiin uudelleen vuonna 2005, ja se rekisteröitiin viralliseksi yhdistykseksi 2008. 
KISS ARMY FINLAND - KAF MUSIC ASSOCIATION RY:n hallituksen puheenjohtajana toimii Petteri Limnell, joka foorumilla toimii nimellä Petsku. Varapuheenjohtaja on Jouko Väänänen (joukov), sihteerinä toimii Janne Fredriksson (Dr.Devereaux) ja taloudenhoitajana on Antti Kökkö (Kökkö).

## Aiheesta muualla
* Kiss Army Finland
Islam Bairamukov

**Islam Ilijasuly Bairamukov** (; s. 12. kesäkuuta 1971 Lugovoje, Jambılin alue) on kazakstanilainen entinen vapaapainija, Aasian mestari ja olympiahopeamitalisti. 

Ensimmäisissä aikuisten arvokilpailuissaan, vuoden 1993 Aasian-mestaruuskilpailuissa Ulan-Batorissa Bairamukov saavutti 90-kiloisten sarjassa hopeaa hävittyään loppuottelussa Iranin Rasu Khadem Azghadille. Samana vuonna Toronton MM-kisoissa hän sijoittui viidenneksi. Vuonna 1994 Istanbulin MM-kisoissa tuli 11. sija, mutta samana vuonna Aasian kisoissa Hiroshimassa Bairamukov saavutti pronssia. 1995 Atlantan MM-kisoissa Bairamukov paini 100-kiloisten sarjassa ja sijoittui kolmanneksitoista. Samana vuonna hän voitti kultamitalin Keski-Aasian kisoissa Taškentissa. 

1996 Bairamukov palasi 90-kiloisten sarjaan. Aasian-mestaruuskisoissa Kiinan Xiaoshaninssa hän saavutti jälleen hopeaa hävittyään jälleen finaalissa Rasu Khadem Azghadille. Samana vuonna Atlantan olympialaisissa hänen sijoitukskseen jäi 11. 1997 Aasian-mestaruuskisoissa Iranissa hän sijoittui 97-kiloisten sarjassa pronssille, samoin kuin toukokuussa Pusanissa käydyissä Itä-Aasian kisoissa. 1997 Krasnojarskin MM-kisoissa hän oli neljäs, ja voitti samana kultamitalin Bangkokissa järjestetyssä Asia Oceania Cupissa. 1998 Teheranin MM-kisoissa hän sijoittui kahdeksanneksi ja samana vuonna Aasian kisoissa Bangkokissa neljänneksi. 1999 hän voitti jälleen Aasian-mestaruushopeaa, tällä kertaa kärsittyään loppuottelutappion iranilaiselle Alireza Heydarille. Seuraavana vuonna Kiinan Guilinissa mitali kirkastui kullaksi kun Aasian-mestaruusloppuottelussa Bairakumov voitti uzbekistanilaisen Soslan Frajevin. Syksyllä Sydneyn olympialaisissa Bairamukov saavutti hopeaa hävittyään loppuottelussa Venäjän Sagid Murtazalijeville.

Toukokuussa 2001 Bairamukov voitti kultaa Itä-Aasian kisoissa Osakassa voitettuaan loppuottelussa isäntämaan Kiyotaka Kodairan. 2002 Aasian kisoissa Busanissa hän oli kuudes. Bairamukovin viimeisiksi kansainvälisiksi arvokilpailuiksi jäivät 2004 Ateenan kesäolympialaiset, joissa hän sijoittui kymmenenneksi.

## Lähteet
* FILA:n tietokanta

## Aiheesta muualla
* Haastattelu (venäjäksi)
Aulis Reinikka

**Aulis Aleksanteri Reinikka** (myöhemmin **Ala-Reinikka**, 21. lokakuuta 1915 Kurikka – 4. maaliskuuta 1998 Kurikka) oli suomalainen seiväshyppääjä ja kymmenottelija. Hänen huippuvuotensa olivat 1930-luvun loppupuoliskolla, vaikka ura jatkui aina 1950-luvun alkuun. Hän edusti Kurikan Ryhtiä.

## Urheilu-ura

Reinikka sijoittui Berliinin 1936 olympialaisten kymmenottelussa 11:nneksi. Seiväshypyssä hän karsiutui. Pariisin EM-kisoissa 1938 hän sijoittui seiväshypyssä kuudenneksi. 

Reinikka voitti Suomen mestaruuden seiväshypyssä viisi kertaa ja 10-ottelussa kaksi kertaa vuosien 1935-1940 välillä. Hänen seiväshyppyennätyksensä oli 410 cm (vuodelta 1940), ja hän oli kaikkien aikojen toinen suomalainen neljän metrin ylittäjä. Kymmenottelussa hänen ennätyspisteensä olivat 6755 (vuodelta 1936).

Aulis Reinikan veljistä Ilmari, Frans ja Aatto Reinikka olivat yleisurheilun SM-mitalisteja ja maaotteluedustajia.

## Saavutukset
* Berliinin vuoden 1936 kesäolympialaisten:
** kymmenottelun 11. ja 
** karsintoihin jäänyt seiväshypyssä
* Pariisin vuoden 1938 Pariisin yleisurheilun EM-kisat:
** seiväshypyn 6.
* Yleisurheilun Suomen mestaruuskisoissa
** Viisi mestaruutta seiväshypyssä vuosina 1935, 1936, 1937, 1939 ja 1940
** Kaksi mestaruutta 10-ottelussa vuosina 1937 ja 1938
* SM-hopeaa
** Kaksi kertaa seiväshypyssä 1934 ja 1946
** 10-ottelussa 1936
* SM-pronssia 
** Kolme kertaa seiväshypyssä 1942, 1943 ja 1944
* Maaotteluedustajana vuosina 1934-1946 kaikiaan 10 kertaa, joissa saavutti ensimmäisessä maaottelussaan 1934 voiton Tallinnassa Viroa vastaan
* Etelä-Pohjanmaan vuoden urheilija 1938, palkintona Vaasa-lehden kultamitali

## Lähteet
* 
* 

### Viitteet

## Aiheesta muualla
* Järvinen, Lauri: *Reinikat — Kurikan ryhdikkäät* (2006)
UNMIK

**UNMIK** (engl. *United Nations Interim Administration Mission in Kosovo*) on 19. kesäkuuta 1999 perustettu Yhdistyneiden kansakuntien johtama operaatio tehtävänään vastata sodanjälkeisen Kosovon väliaikaisesta siviilihallinnosta. YK-hallinnon päällikkönä toimii libanonilainen Caroline Ziadeh. 

Kosovo julistautui itsenäiseksi 17. helmikuuta 2008, mutta YK ei ole toistaiseksi tunnustanut itsenäisyyttä ja UNMIK-hallinto jatkaa alueella.

Nato-johtoinen KFOR-operaatio (*Kosovo Force*) toimii YK:n valtuutuksella ja vastaa läsnäolollaan vihamielisyyksien estämisestä ja rauhan ylläpidosta.

## Aiheesta muualla
* UNMIK 
* Rauhanturvaajien merkit
Patrick Archibald

**Patrick Archibald** on yhdysvaltalainen animaattori ja animaatio-ohjaaja, joka on työskennellyt enimmäkseen Marvel-animaatioiden parissa. Hän muun muassa ohjasi kaikki Spider-Man Unlimitedin jaksot.

## Filmografia
### Elokuvat

* Joosef – unten kuningas (2000)
*  (2003)
* Kong: King of Atlantis (2005)
* Ultimate Avengers 2 (2006)
* The Invincible Iron Man (2007)
* Doctor Strange: The Sorcerer Supreme (2007)
* Planet Hulk (2010)

### Televisiosarjat

* Exosquad (1993–1995)
* X-Men (1993)
* Hämähäkkimies (1999–2001)
* Kong: The Animated Series (2005)
* Wolverine and the X-Men (2008)

## Aiheesta muualla

* 
* TV.com
Norsunluutorni

**Norsunluutorni** on nykyaikaisessa merkityksessä Charles Augustin Sainte-Beuven käyttöön ottama termi. Sillä tarkoitetaan tieteilijöiden ja taiteilijoiden asennetta, jossa todellisuuteen suhtaudutaan epäkäytännöllisesti ja keskitytään teoreettiseen ja abstraktiin. Ulkoisen todellisuuden sijasta pitäydytään sisäiseen. Tällä tavalla käyttäytyvän henkilön voidaan sanoa tarkastelevan tai kommentoivan asioita ”norsunluutornista” käsin.

Itse sana esiintyy alkujaan Vanhan testamentin Laulujen laulun jakeessa 7:4, jossa naisen kaulan kauneutta kehutaan vertaamalla sitä norsunluiseen torniin.

## Lähteet

## Aiheesta muualla
Daito Takahashi

**Daito Takahashi** ( s. 16. joulukuuta 1980 Akita, Japani) on japanilainen yhdistetyn kilpailija ja mäkihyppääjä.

Takahashi on sijoittunut talviolympialaisissa yhdistetyssä kaksi kertaa kuudennelle sijalle: 2002 Salt Lake Cityn olympialaisten sprinttikilpailussa sekä 2006 Torinon kisojen joukkuekilpailussa. Salt Lake Cityssä hän sijoittui vielä joukkuekilpailussa kahdeksanneksi ja normaalikilpailussa kahdenneksitoista. Torinossa hän keskeytti normaalikilpailun ja sijoittui sprintissä viidenneksitoista.

Maailmanmestaruuskilpailuissa Takahashin paras sijoitus yhdistetyssä on tullut joukkuekilpailussa, jossa Japanin joukkue sijoittui viidenneksi Lahdessa 2001. Henkilökohtaisissa kilpailuissa hän on sijoittunut kaksi kertaa kymmenenneksi: Val di Fiemmen normaalikilpailussa 2003 ja Oberstdorfin sprintissä 2005.

Takahashi on voittanut urallaan kaksi yhdistetyn maailmancupin osakilpailua, molemmat Lahdessa maaliskuussa 2004. Kaikkiaan hän on sijoittunut kolmen parhaan joukkoon seitsemän kertaa. Kokonaiskilpailussa hän on ollut kahdesti viides kausilla 2001–2002 ja 2003–2004.

Mäkihypyn maailmancupissa Takahashi teki debyyttinsä Sapporossa tammikuussa 2014 sijoittuen 30:nneksi.

## Lähteet
*
*
Mussalon voimalaitos

**Mussalon voimalaitos** oli Kotkan Mussalon saaressa sijaitseva Pohjolan Voiman omistama voimalaitoskokonaisuus, joka käsitti laitosyksiköt Mussalo 1 ja Mussalo 2. Voimalaitoksilla tuotettiin sähköä ja kaukolämpöä ja niiden yhteinen nettosähköteho oli 313 megawattia. Voimalaitoksella oli oma hiili- ja öljysatama. Voimalaitos on poistunut käytöstä ja purettu.

## Mussalo 1
Mussalo 1 oli vuonna 1966 valmistunut hiilivoimalaitos, jonka nettosähköteho oli 75 megawattia. Sähkön lisäksi laitos pystyi tuottamaan myös kaukolämpöä. Seb lisä- ja käynnistyspolttoaineena oli maakaasu ja varapolttoaineena raskas polttoöljy. Mussalo 1:n savupiipun korkeus oli 85 metriä.

## Mussalo 2
Mussalo 2 oli 1973 valmistunut lauhdevoimalaitos, jonka nettosähköteho oli 238 megawattia. Sähkön lisäksi laitos pystyi tuottamaan omalla höyryntuotannollaan myös kaukolämpöä. Laitoksen pääpolttoaineena oli maakaasu ja varapolttoaineena raskas polttoöljy. Mussalo 2 suunniteltiin alun perin polttamaan öljyä, mutta 1985 siihen lisättiin mahdollisuus polttaa myös maakaasua. Vuonna 1994 laitosyksikön yhteyteen rakennettiin uusi kaasuturbiinilaitos, joka liitettiin kombikytkennällä vanhaan laitokseen. Kattilalaitokseen asennettiin myös vähemmän typpioksideja tuottavat polttimet. Kaasuturbiinilaitoksen nettosähköteho on 62 megawattia ja kokonaisuudessaan laitoksen maksimiteho nousi muutoksen ansiosta noin 240 megawattiin. Mussalo 2:n savupiipun korkeus oli 130 metriä.

## Voimalaitosten sulkeminen
Pohjolan Voima ilmoitti vuonna 2013 sulkevansa voimalaitokset. Sulkemispäätökseen vaikuttivat erityisesti maakaasun kilpailukyvyn heikkeneminen energiantuotannossa ja kaukolämmön toimitussopimuksen päättyminen Kotkan kaupungin kanssa vuonna 2007. Voimalaitokset olivat varavoimakäytössä ja kuuluivat Suomen sähköntuotantoreserviin. Mussalo 2 oli toiminnassa viimeksi lyhyen aikaa talvella 2010. Mussalo 1 oli ollut toimettomana pidempään.

Voimalan purkutyöt alkoivat kesällä 2015 ja valmistuvat vielä saman vuoden aikana. Itse voimalaitos räjäytettiin maan tasalle. Rakennus oli 133 metriä korkea, ja se oli mahdollisesti Euroopan korkein räjäytetty rakennus. Laitoksesta jäivät jäljelle konttori- ja huoltorakennukset sekä kytkinkenttä. Purkaminen vähensi runsaat 300 megawattia sähkön tuotannon ja kulutuksen tasapainottamiseen soveltuvaa kapasiteettia.

## Lähteet
Nettosähköteho

**Nettosähköteho** on se sähköteho, minkä sähkövoimalaitos kykenee tuottamaan vähennettynä sillä sähköteholla, minkä laitos tarvitsee omaan käyttöönsä. Monet lauhdevoimalaitokset tuottavat höyryturbiiniensa sähköntuotannon lisäksi myös nettosähkötehoonsa nähden merkittävän määrän, jopa puolet kaukolämmöksi kelpaavaa prosessilämpöä. Tämän vuoksi suurehkot sähkövoimalaitokset ovat muutaman kilometrin päässä kaukolämpöä käyttävien kaupunkien keskustoista.

Vesivoimalaitokset eivät tuota kaukolämpöä, koska niissä ei ole höyry-, vaan vesiturbiineja.
Korven kuningas

__NOTOC__
**Korven Kuningas** (2008) on suomalaisen folk metallia soittavan Korpiklaani-yhtyeen viides albumi. Albumin digipack-versiolla on bonuskappale, samoin Japanin versiolla.

Albumi ylsi Suomen virallisen listan sijalle 16.

## Kappaleet
#
#
#
#
#
#
#
#
#
#
#
#
#
#
Digibag-versiossa on lisäksi kappale "Nuolet nomalan". Japanin julkaisussa on lisänä instrumentaali "Kipakka".

## Kokoonpano
* Jonne Järvelä – kitarat, laulu, mandoliini, sävellys (1-6, 8-10, 13, 14, "Nuolet nomalan"), sanoitus (2-4, 8, 9, 14, "Nuolet nomalan")
* Jaakko "Hittavainen" Lemmetty – viulut, jouhikko, tinahuilu, nokkahuilu, torupill, mandoliini, huuliharppu
* Juho Kauppinen – haitari, taustalaulu, kitarat
* Jarkko Aaltonen – basso
* Kalle "Cane" Savijärvi – kitarat, taustalaulu
* Matti "Matson" Johansson – rummut, taustalaulu, lyömäsoitin kappaleessa "Keep On Galloping"

## Arviot
* Imperiumi.net: 
* Soundi: 

## Lähteet

## Aiheesta muualla
* ''Korven Kuningas'' discogs.com -sivustolla 
*
Kalevan kisat 1954

**[[Kalevan kisat]]** järjestettiin vuonna 1954 Turussa 12.–13. elokuuta. Kilpailupaikka oli Turun urheilupuisto. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Tampereella 15. elokuuta.

## Mitalistit

## Naisten yleisurheilun Suomen-mestaruuskilpailut 1954
Kilpailut järjestettiin Tampereella 15. elokuuta.

## Lähteet
* 

### Viitteet
Kalevan kisat 1953

**[[Kalevan kisat]]** järjestettiin vuonna 1953 Porissa 15.–16. elokuuta. Kilpailupaikka oli Herralahden kenttä. Kalevan maljan voitti Helsingin Kisa-Veikot. Naisilla oli omat yleisurheilun Suomen-mestaruuskilpailut Salossa 16. elokuuta.

## Mitalistit

## Naisten yleisurheilun Suomen-mestaruuskilpailut 1953
Kilpailut järjestettiin Salossa 16. elokuuta.

## Lähteet
* 

### Viitteet